Fantomas

náhľad|Jean Marais ako novinár Jérôme Fandor.
náhľad|Mylène Demongeot ako fotografka Hélène Gurn.
náhľad|Model Fantomasovej masky na karnevale v meste Belfort.

Fantomas ()Vo francúzskom origináli je v názve tohto filmu odstránený vokáň na o, ktorý je inak prítomný v názvoch ostatných spracovaní rovnakej témy (Fantômas). je francúzsko-talianska dobrodružná krimi-komédia z roku 1964, režírovaná André Hunebellom.https://www.themoviedb.org/movie/1871-fant-mas Ide o komickú adaptáciu hororových románov od Pierra Souvestra a Marcela Allaina zo začiatku 20. storočia.

Je to prvý diel trilógie o Fantomasovi, v ktorej v hlavných úlohách účinkovali Jean Marais, Louis de Funès a Mylène Demongeot. Film produkoval najmä Gaumont pod vedením Alaina Poirého.

 Dej 
Záhadný a nepolapiteľný Fantomas sa stáva hlavným nepriateľom Francúzska. Našťastie je tu geniálny komisár Juve, ktorý ubezpečuje všetkých občanov, že zločinca dostane. Novinár Fandor a jeho snúbenica Hélène neveria, že táto postava vôbec existuje. Ale čoskoro sa všetci presvedčia, že to s Fantomasom nebude také jednoduché.

 Herecké obsadenie 
Vo filme hrali:
 Jean Maraisnovinár Jérôme Fandor / Fantomas / lord Geoffrey Shelton / starý dozorca (český dabing Vladimír Ráž a Miroslav Moravec)
 Louis de Funèskomisár Paul Juve (český dabing František Filipovský)
 Mylène Demongeotfotografka Hélène Gurn (český dabing Jorga Kotrbová)
 Jacques Dynaminšpektor Michel Bertrand (český dabing Jaroslav Moučka)
 Robert Dalbanšéfredaktor Parížskeho kuriéra (český dabing Soběslav Sejk)
 Marie-Hélène Arnaudlady Maud Beltham
 Anne-Marie PeyssonTV moderátorka (český dabing Kvetoslava Houdlová)
 Christian Tomainšpektor Pierre (český dabing Stanislav Fišer)
 Michel Duplaixinšpektor Léon (český dabing Zdeněk Buchvaldek)
 Andrée Tainsyasistentka modeliek (český dabing Simona Stašová)
 Hugues Wannerpán Royer (predajca šperkov) (český dabing Stanislav Fišer)
 Henri AttalFantomasova stráž (český dabing ?)
 Jacques Bergerriaditeľ kasína (český dabing Jan Pohan)
 Pierre Colletpolicajt, ktorý zadržal komisára Juva (český dabing ?)
 Henri Guégan(?)
 Rudy Lenoirplešatý návrhár na prehliadke šperkov / dozorca vo väzení (český dabing Jan Sedliský a Jan Cmíral)
 Jacques de Lanoyegenerálny tajomník zväzu klenotníkov (český dabing Bedřich Prokoš)
 Jean MinisiniFantomasova stráž
 Bernard Mussonpolicajt, ktorý zadržal komisára Juva (český dabing Stanislav Bruder)
 Dominique ZardiFantomasova stráž
 Georges Adetidentifikačný svedok (český dabing ?)
 Jean-Louis Allibertminister čítajúci noviny (český dabing Jan Pohan)
 Andrèsidentifikačný svedok
 Marc Arianhráč v kasíne / divák na prehliadke šperkov
 Pierre Arpelsriaditeľ klenotníctva Van Cleef & Arpels (český dabing Zdeněk Jelínek)
 André Auguethráč v kasíne
 André Badinzamestnanec klenotníctva
 Charles Bayardvyslúžilý vojak s monoklom (český dabing Oldřich Lukeš)
 ? André Bézudozorca vo väzení ?
 Jean Blancheuridentifikačný svedok (český dabing Stanislav Bruder)
 Jean-Paul Blondaydivák na prehliadke šperkov
 Philippe Castellipolicajt
 Michel CharrelFantomasova stráž
 Yvan ChiffreFantomasova stráž
 Henri Coutetidentifikačný svedok (český dabing Karel Chromík)
 Marcel Cuminattopokladník v kasíne
 Albert Daumerguedivák na prehliadke šperkov
 Gil Delamaremotorkár
 Gabrielle Doulcetidentifikačná svedkyňa
 Renée Duchateauidentifikačná svedkyňa
 André Dumas(?)
 Marius Gaidonpolicajt na komisariáte
 André Hunebelle(?)
 Rémy Juliennekaskadér Jeana Maraisa (scény na motorke)
 Roger Lecuyerdivák na prehliadke šperkov
 Jean Luisidivák na prehliadke šperkov
 René Marchaldivák na prehliadke šperkov
 Gaston Meunierhráč v kasíne
 Jimmy PerrysFantomasova stráž
 Louisette Rousseaučitateľka novín (český dabing ?)
 Jean Sunnykaskadér Jeana Maraisa (scény v aute)
 (?)kolportér (český dabing Ladislav Županič)
 (?)sekretárka ministra (český dabing Daniela Bartáková)
 Claudie Chantalhlásateľka prehliadky šperkov (český dabing Květoslava Houdlová)
 české titulky číta Jiří Plachý

 Filmový štáb 
Filmový štáb tvorili:
 RéžiaAndré Hunebelle
 Pomocný režisérJacques Besnard
 Asistenti réžieJean-Pierre Desagnat, Jean-Pierre Cazenave, Josée Dayan
 ScenárJean Halain, Pierre Foucaud
 DialógyJean Halain
 NámetMarcel Allain a Pierre Souvestre (kniha)
 KameraMarcel Grignon
 HudbaMichel Magne
 ProducentiAlain Poiré, Paul Cadéac
 StrihJean Feyte
 ZvukRené-Christian Forget
 ScénografPaul-Louis Boutié
 Vedúci výrobyCyril Grize, Roger Boulais
 KameramanAndré Domage
 KostýmyMireille Leydet
 Make-upRené Daudin, Blanche Picot
 MaskyGérard Cogan
 SkriptCharlotte Lefèvre, Marie-Thérèse Cabon
 FotografRoger Corbeau
 KaskadériGil Delamare, Rémy Julienne, Claude Carliez, Jean Sunny, Marcel Gallon

 Fakty a zaujímavosti 
 Vo Francúzsku prišlo na film 4 492 419 divákov, čím sa stal za rok 1964 piatym najnavštevovanejším filmom vo Francúzsku.
 Počas sovietskej éry prišlo na film Fantomas okolo 45 500 000 divákov, čím sa stal 6. najúspešnejším francúzskym filmom v ZSSR.
 Pôvodne mal úlohu komisára Juva hrať Bourvil, ale kvôli zdravotným dôvodom úlohu odmietol.
 Čo sa týka roly novinára Fandora / Fantomasa, uvažovalo sa, že by ho stvárnil americký herec Yul Brynner; aby si mohol vo filme zahrať, žiadal však obrovský honorár, čo režisér André Hunbelle odmietol a voľba padla na Maraisa.
 Raymond Pellegrin nemal pôvodne len Fantomasa v origináli nahovoriť, ale aj hrať. Neskôr sa však rozhodlo, že ho zahrá sám Marais, a Pellegrinovi ostal len ako jeho francúzsky hlas.
 Skutočný spoluzakladateľ firmy Van Cleef & Arpels, Pierre Arpels, privíta Fantomasa prezlečeného za lorda Sheltona v úvodnej scéne filmu.
 Do úlohy lady Beltham bola vybratá známa modelka Marie-Hélène Arnaud, ktorá hrala vo filme nemú úlohu.
 Keď sa v zábere objavia spolu novinár Fandor aj Fantomas, ten zozadu je vždy Christian Toma, ktorý hrá vo filme aj jedného z inšpektorov.
 Natáčanie sa začalo 15. júla 1964 a skončilo 7. septembra 1964.
 Väčšina interiérov bola postavená v legendárnych štúdiách Studios de Boulogne v meste Boulogne-Billancourt.
 Zábery klenotníctva „Van Cleef & Arpels“ sa natáčali na adrese Place Vendôme 24 v Paríži, scény s výstavou šperkov sa konali na Avenue des Champs-Élysées 50 a nebezpečná cesta, po ktorej novinár Fandor šoféruje auto bez bŕzd, je D2 pri Gémenos. 
 Slovo „fantomas“ pochádza z latinského a gréckeho phantasma; význam slova by sa dal preložiť ako duch, prízrak, fikcia, klam či ilúzia.
 V románe Fantomas používal iba škrabošku. S nápadom zelenomodrej masky prišiel samotný Jean Marais a režisérovi sa to zapáčilo.
 Maskovanie Jeana Maraisa bolo veľmi zložité, niekedy trvalo až dve hodiny, kým sa podarilo dokončiť masku Fantomasa.
 Marcel Allain, spoluautor hororového románu (zo začiatku 20. storočia) o Fantomasovi, žaloval tvorcov, že mu znehodnotili knihu a z hororu urobili parodickú komédiu. Nakoniec v roku 1969 žalobu vyhral a bola mu vyplatená kompenzácia vo výške 10 % zo ziskov filmov.
 Vo filme si Fantomas menil masky, aby oklamal políciu. Podobne si menil masky aj Dr. Kananga o 9 rokov neskôr v bondovke Žiť a nechaj zomrieť z roku 1973.
 V českom znení neboli filmy nadabované chronologicky, takže prvý diel trilógie sa daboval ako posledný. Navyše filmová trilógia Fantomas bola v československých kinách uvedená s veľkým časovým odstupom.
 Samotný Louis de Funès povedal, že by chcel mať taký dobrý hlas, ako mal Filipovský.
 Režisér českého znenia K. M. Walló chcel pôvodne nadabovať Moravcom všetky postavy, ktoré vo filme stvárnil Jean Marais.
 Vo francúzštine daboval Fantomasa francúzsky herec Raymond Pellegrin.
 Povedali by ste, že Jean Marais je o jeden rok starší ako Louis de Funès?
 V scéne, keď Fantomas kradne šperky z výstavy, na pozadí zaznie hudba z filmu Poklad na Striebornom jazere z roku 1962.
 Vo filme si zahral aj samotný režisér André Hunebelle, ktorý sa objavil iba v niekoľkosekundovej cameo role.
 Jean Marais robil väčšinu kaskadérskych kúskov vo filme sám, okrem jazdy na motorke a v aute, kde ho zastupoval kaskadér Rémy Julienne,alebo Jean Sunny. Na rozdiel od neho Louisa de Funèsa museli kaskadéri zastupovať veľmi často.
 Akčnú scénu preskakovania vlakov točil sám Louis de Funès, ktorý odmietol nechať sa zastúpiť kaskadérom.
 Louis de Funès (komisár Juve) nechcel vyzerať fyzicky menejcenný ako Jean Marais, a tak skočil z mosta do idúceho vlaku. Kaskadérsky kúsok, na ktorý dohliadal Gil Delamare, prebehol bez nehôd. Počas scény, keď je zavesený na žeriave nad Parížom, sa však zranil. Napriek tomu, že sa nachádzal iba jeden meter nad zemou. Niektoré nervové kmene, ktoré sa týmto dlhým visením pretiahli, spôsobili ochrnutie ramenných svalov. Trvalo niekoľko rokov, kým sa hercovi vrátili niektoré z jeho schopností.
 Na filme spolupracovali Rémy Julienne a Claude Carliez, ktorí robili kaskadérov aj k niekoľkým bondovkám.
 Rémy Julienne, francúzsky motokrosový šampión z roku 1957, bol v roku 1964 najatý Gilom Delamarom (známym kaskadérom a koordinátorom špeciálnych efektov), ​​aby počas záverečnej naháňačky predviedol kaskadérske kúsky na motorke a zastúpil Jeana Maraisa. Väčšinu kaskadérskych kúskov si však herec robil sám.
 Jean Sunny (kaskadér špecializujúci sa na motorové vozidlá) súhlasil s účasťou vo filme iba v závratnej sekvencii, keď auto bez bŕzd schádza z prudkého kopca. Scéna sa natáčala na Col de l'Espigoulier neďaleko Aubagne a Cassis a na Col Sainte-Anne medzi Allauch a Mimet.
 V Taliansku bol film uvedený pod názvom Fantomas 70.
 Všetky tri diely Fantomasa boli vyvolané v laboratóriách GTC (Joinville-le-pont).
 Auto, ktoré novinár Fandor ukradol na čerpacej stanici pri prenasledovaní Fantomasa je BMW 507, dodávka, v ktorej sú Juve a Fandor ako rukojemníci, je Citroën Type HY Currus. Auto, ktoré dovezie lorda Sheltona a lady Belthamovú do klenotníctva, je Rolls-Royce Silver Cloud III.
 Vrtuľník, ktorý bol použitý vo filme, je Sud Aviation SE-3130 Alouette II.
 V klenotníctve Fantomas podpisuje šek svojim špeciálnym perom, ktoré po čase vyprchá. Tento trik bol vykonaný pomocou stoptriku.
 Postava komisára Juva používa vo filme pištoľ Colt M1911, novinár Fandor zas Arizmendi Zulaica Cebra a Fatomasove stráže využívajú samopal Sten
 V prvom filme vôbec nebolo spomenuté meno novinára Fandora, to sa dozvedáme až v druhom pokračovaní.
 Bohužiaľ 1. decembra 2022 (vo svojich osemdesiatich siedmich rokoch) zomrela Mylène Demongeot v parížskej nemocnici na rakovinu.
 Film „Fantomas“, na ktorý diváci stoja pred kinom, je fiktívny, nejde o žiadnu snímku z minulosti.
 Noviny, v ktorých pracuje Fandor, majú názov „Le Point du jour“, ale v českom dabingu sa dozvedáme, že ide o „Parížsky kuriér“ (v preklade „Courrier de Paris“).
 Scenárista Jean Halain je synom režiséra Andrého Hunebella.
 Ako interiérový dizajnér bol Hunebellom do funkcie zvolený Paul-Louis Boutié, ktorý s ním už v roku 1962 spolupracoval na mušketierovke Železná maska.
 Film La diablesse aux mille visages (Diabol s tisíc tvárami) (1969) režiséra Cheng Chang Ho je silne inšpirovaný Hunebellovým Fantomasom.
 V USA vyšiel tento film v dabovanej verzii. Ďalšie pokračovanie Fantomasa však už bolo uvádzané v pôvodnom znení a nemalo takú popularitu.
 Toto bol prvý film s francúzskou superhviezdou Louisom de Funèsom, ktorý sa dostal do širokého všeobecného uvedenia v Spojených štátoch. Jeho jediný ďalší film, ktorý to dosiahol, bol vydaný takmer o desať rokov neskôrDobrodružstvá rabína Jacoba (1973).
 V pôvodných románoch sa objavili postavy ako Vladimír (Fantomasov syn), Soňa Danidoffová (ruská šľachtičná zdržiavajúca sa v Paríži), pán Havard (vrchný policajný inšpektor, priamy Juvov nadriadený) alebo Bouzille (tulák), ktoré sme v Hunebellovej komediálnej trilógii neuvideli.
 Postava Fantomasa sa dostala aj do našej kultúry. Režisér Václav Vorlíček rovnomennú postavu obsadil v podobe herca Františka Peterku do kultového seriálu Arabela z roku 1979.
 V roku 1965 bol Jean Marais ocenený publikom za kvalitné stvárnenie hlavnej role.
 Fantomas je aj názov heavy metalovej skupiny, ktorú v roku 1998 založil Mike Patton v Kalifornii.
 Za čias komunizmu sa u nás film stal najsledovanejšiu funèsovkou.
 Film išiel v kinách vo viac ako dvadsiatich krajinách sveta.
 Filmovú trilógiu s obľubou vysielajú na slovenskej Jednotke, ČT1, ČT2 a príležitostne aj na Barrandove.
 V scéne, keď sú Fandor a Fantomas spolu na obrazovke (približne 32. minúta), je použitý trik s dvojexpozíciou.
 Jean Marais trávil počas natáčania v gumovej maske Fantomasa niekedy aj 6 hodín denne.
 Posledný film Marie-Hélène Arnaud.
 Pre tento film bol ešte hlavným lákadlom na plagátoch Jean Marais. Pri dvojke už mali na plagáte Jean Marais a Louis de Funès rovnakú veľkosť. A pri prezentovaní tretej časti sa to úplne otočilo.
 Louis de Funès dostal za film honorár 200 000 frankov, Jean Marais dostal 300 000 frankov, Mylène Demongeot „len“ 33 000 frankov a Jacques Dynam 12 000 frankov.

 Iné filmové spracovania 
V rokoch 19131914 vznikla päťdielna filmová séria, režisérom krimi pentalógie bol Louis Feuillade. Séria bola, samozrejme, čiernobiela a nemá. Dĺžka jedného dielu bola cca 60 minút.

Začiatkom 80. rokov nakrútil režisér Claude Chabrol a Juan Luis Buñuel štvordielny hororový miniseriál, v ktorom si komisára Juva zahral Jacques Dufilho. Rolu novinára Fandora hral Pierre Malet a zloducha Fantomasa zas Helmut Berger.

Pre rok 2002 bolo naplánované natočenie nového dielu Fantomasa s Jeanom Renom a José Garciom, ale projekt sa nakoniec neuskutočnil. Vybraný bol režisér Christophe Gans a rozpočet bol stanovený na 50 miliónov eur.

 Chyby a nezrovnalosti vo filme 
Vo filme je niekoľko chýb. Tento zoznam nie je kompletný, medzi chyby patria napríklad:
 Keď sa novinár Fandor a Hélène ocitnú na vrchole kopca s autom od lady Belthamovej, môžeme vidieť lístok za stieračom, ale v ďalšom zábere tam už nie je.
 V scéne, keď novinár Fandor a snúbenica Hélène idú v aute, ktoré nemá brzdy, je zreteľne vidieť, že auto v istých chvíľach brzdí.
 Keď Fantomas prevrtával podlahu, aby dal uspávací plyn do miestnosti so šperkami, ako to, že ho nikto nepočul?
 Počas boja, keď bol Jean Marais udretý do čeľuste, bolo veľmi jasne vidieť, že mal v ústach chránič zubov.
 Na komisárovom aute vidíme odraz svetiel a filmového štábu.

 Návštevnosť 
+Počty vstupov do kín Francúzsko Česko-Slovensko Taliansko Nemecko Španielsko Rusko Belgicko Spojené kráľovstvo4 492 4193 725 0002 600 000N/A1 812 70545 500 000240 000N/A

 Poznámky 

 Referencie 

 Literatúra 


 Iné projekty 

 Externé odkazy 





Kategória:Filmy podľa názvu
Kategória:Filmy z 1964
Kategória:Kultové filmy
Kategória:Francúzske filmové komédie
Kategória:Francúzske dobrodružné filmy
Kategória:Francúzske kriminálne filmy
Kategória:Francúzske akčné filmy
Kategória:Francúzske sci-fi filmy
Kategória:Filmy režírované André Hunebellom
Kategória:Filmy produkované Alainom Poirém
Kategória:Filmy s hudbou Michela Magneho